PRILOG BR 3. – NACRT UGOVORA

Javna ustanova "Park prirode Žumberak - Samoborsko gorje” ", 10457 Sošice, Sošice 25 B, OIB 11528798664, koju zastupa ravnatelj 	Kristijan Brkić (u daljnjem tekstu: Davatelj koncesijskog odobrenja), 
I 
 	(u daljnjem tekstu: Ovlaštenik koncesijskog odobrenja)  zaključili su u Samoboru, dana _	 2026.g. slijedeći


UGOVOR 
o koncesijskom odobrenju
za obavljanje djelatnosti pripreme i usluživanja jela i pića 
u objektu Posjetiteljskog centra Budinjak u Budinjaku
(područje Parka prirode „Žumberak - Samoborsko gorje“)


OPĆE ODREDBE
Članak 1.
(1) Ovim Ugovorom ugovorne strane ugovaraju obavljanje djelatnosti pripreme i usluživanja jela i pića u objektu Posjetiteljski centar Budinjak u Budinjaku, a na području Parka prirode „Žumberak - Samoborsko gorje“ na rok od pet (5) godine, od 2026. - 2031. godine.

(2) Ugovorne strane suglasne su da je radi obavljanja djelatnosti iz stavka 1. ovog članka, proveden postupak dodjele koncesijskog odobrenja i da je donijeta Odluka Upravnog vijeća Javne ustanove „Park prirode Žumberak - Samoborsko gorje“ o dodjeli koncesijskog odobrenja za obavljanje djelatnosti u području   Parka prirode „Žumberak - Samoborsko gorje“, KLASA:______________ URBROJ:___________	 od _________2026.g.

(3) Ovim ugovorom ugovorne strane uređuju način obavljanja djelatnosti i međusobne odnose u svezi s koncesijskim odobrenjem iz stavaka 1. ovog članka.

(4) Na Ugovor se primjenjuju odredbe Zakona o zaštiti prirode („Narodne novine“, broj 80/13, 15/18, 14/19, 127/19 i 155/23), te drugih podzakonskih akata čije je poštivanje u obavljanju gospodarske djelatnosti na ovom zaštićenom području od primarne važnosti za zaštitu njegove sveukupne biološke i krajobrazne raznolikosti, , te Zakona o ugostiteljskoj djelatnosti („Narodne novine“ br. 85/15, 121/16, 99/18, 25/19, 98/19, 32/20, 42/20, 126/21 i 152/24) i drugih podzakonskih akata koji uređuju predmetnu djelatnost, te ostalih zakonskih propisa.

I. PREDMET UGOVORA
Članak 2.
(1) Ovim ugovorom davatelj koncesijskog odobrenja daje ovlašteniku koncesijskog odobrenja koncesijsko odobrenje za obavljanje djelatnosti pripreme jela i pića u objektu Posjetiteljski centar Budinjak u Budinjaku, a na području Parka prirode „Žumberak - Samoborsko gorje“ u razdoblju od pet (5) godine, od 2026. - 2031. godine.

(2) Koncesijsko odobrenje daje se za obavljanje djelatnosti pripreme i usluživanja jela i pića u postojećem objektu Posjetiteljskog centra Budinjak u Budinjaku, kojeg čine: 
- cijela glavnu zgradu površine 160 m2,
- dio dvorane u kvadraturi od 40 m2 (dio dvorane u kvadraturi od 20 m2 Javna ustanova zadržava pravo korištenja)
- natkrivena terasu 67 m2,
- natkriveni prolaz 34 m2,
- kuhinja 15 m2,
- natkriveni predprostor kuhinji 10 m2 i 
- sanitarni blok s ulaznim hodnikom 30 m2. 
Sanitarni blok s ulaznim hodnikom imaju pravo koristiti i svi posjetitelji Posjetiteljskog centra u vrijeme rada centra vikendom.

Kuhinja je opremljena profesionalnim namještajem i aparatima prema popisu kako slijedi:

· [bookmark: _Hlk227241299]štednjak (4 kola),
· napa,
· elektroventilator cijevni za napu,
· friteza 2x8 l
· roštilj plin
· rashladni stol sa troje vrata
· radna ploha za rashladni pult sa sudoperom
· sudoper
· hladnjak s ledenicom 180 l
· perilica za suđe
 te je spremna za upotrebu.

Glavna zgrada površine 160 m2 opremljena je namještajem prema popisu kako slijedi:

- ugrađeni ormar s kliznim vratima 2 kom  
- regal (razne veličine) 3 kom
- ormar (razne veličine) 2 kom
- manji ormarići ( 8 kom) 
- garnitura za sjedenje (stol i dvije klupe)– 10 kom
- blok kuhinjskog namještaja i plinski štednjak 
- kreveti s pripadajućim madracima, jastucima i poplunima te posteljinom 14 kom

U hodniku glavne zgrade nalazi se funkcionalan defibrilator (uređaj + ormarić).

Aktivnosti koje će se provoditi u objektu za koje se izdaje koncesijsko odobrenje moraju poštovati osnovnu djelatnost i svrhu postojanja Parka prirode Žumberak - Samoborsko gorje, što znači da moraju biti u skladu s namjenom Posjetiteljskog centra. Javna ustanova zadržava pravo korištenja 20 m2 dvorane zbog provedbe aktivnosti edukacije i promocije vrijednosti Parka prirode te će Posjetiteljski centar biti otvoren za posjetitelje vikendom. Posjetitelji imaju pravo koristiti sanitarni blok s hodnikom bez obzira konzumiraju li hranu i piće. Posjetitelji također imaju pravo koristiti klupe i stolove postavljene u dvorištu zgrade na otvorenom bez obzira konzumiraju li hranu i piće. 
Javna ustanova zadržava pravo korištenja smještajnih kapaciteta na katu glavne zgrade, kupaone i male kuhinje najviše 15 dana u godini, o čemu će obavijestiti ovlaštenika 90 dana ranije. 


(3) Ovlaštenik koncesijskog odobrenja treba o svom trošku opremiti kuhinju potrebnom posuđem za pripremu i usluživanje jela i pića, kao i drugom opremom nužnom za kategorizaciju objekta.

II. UVJETI ZA OBAVLJANJE DJELATNOSTI

Članak 3.

Ovlaštenik koncesijskog odobrenja mora ispunjavati uvjete za obavljanje predmetne djelatnosti u smislu Zakona o zaštiti prirode, Zakonom o ugostiteljskoj djelatnosti, te ostalih propisa kojim je ista regulirana.

Članak 4.
Davatelj koncesijskog odobrenja utvrđuje, a ovlaštenik koncesijskog odobrenja se obvezuje radi ostvarivanja zaštite područja, djelatnost pripreme i usluživanja jela i pića na području Parka prirode „Žumberak - Samoborsko gorje“- objekt Posjetiteljski centar Budinjak u Budinjaku , obavljati uz slijedeće uvjete zaštite prirode:
1. Djelatnost pripreme i usluživanja hrane i pića na području Parka prirode ne smije negativno utjecati na zaštićeno područje.
2. Ne smije se bukom remetiti postojeći mir.
3. Ovlaštenik koncesijskog odobrenja mora sukladno posebnom propisu koji regulira obavljanje predmetne djelatnosti ishoditi potrebne akte, te poštivati i druge odredbe posebnih propisa.
4. Ovlaštenik koncesijskog odobrenja dužan je redovito održavati i čistiti objekt kojeg koristi, kao i okolni prostor oko objekta.
5. Nastali otpad tijekom obavljanja djelatnosti potrebno je zbrinuti na zakonom propisan način sukladno posebnom propisu.
6. Ovlaštenik koncesijskog odobrenja obvezan je provoditi mjere protupožarne zaštite, te kontrolirati ispravnost uređaja za gašenje požara.
7. Ovlaštenik koncesijskog odobrenja dužan je pridržavati se odredbi Zakona o zaštiti prirode i ostalih podzakonskih akata te uputa ovlaštene službene osobe Javne ustanove „Park prirode Žumberak - Samoborsko gorje“.
8. Zabranjuje se upotreba plastičnih vrećica.
9. Nadzor nad obavljanjem djelatnosti provode čuvari prirode Parka prirode „Žumberak - Samoborsko gorje“,
10. Za nepoštivanje propisanih uvjeta odgovara ovlaštenik koncesijskog odobrenja.


III.	PRAVA I OBVEZE UGOVORNIH STRANA

Članak 5.
(1) Za obavljanje djelatnosti iz članka 1. ovog Ugovora davatelj koncesijskog odobrenja dužan je predati ovlašteniku koncesijskog odobrenja prostor koji je predmet ovog Ugovora u roku 7 dana od dana potpisivanja ugovora s obje strane.

(2) Prilikom primopredaje prostora ugovorne strane sastaviti će zapisnik u koji se unose podaci o stanju poslovnoga prostora.

Članak 6.
(1) Ovlaštenik koncesijskog odobrenja ne smije činiti preinake poslovnoga prostora kojima se mijenja konstrukcija, raspored, površina i namjena prostora, a ako ovlaštenik koncesijskog odobrenja bez suglasnosti davatelja koncesijskog odobrenja, odnosno unatoč njegovu protivljenju izvrši preinake ili nastavi s izvođenjem radova, davatelj koncesijskog odobrenja ima pravo raskinuti ugovor.


Članak 7.
(1) Ovlaštenik koncesijskog odobrenja snosi troškove tekućega održavanja poslovnoga prostora (soboslikarski radovi, sitniji popravci na instalacijama i slično).

(2) Ovlaštenik koncesijskog odobrenja je dužan o svomu trošku izvršiti popravke oštećenja poslovnog prostora koja je sam prouzročio ili su ih prouzročile osobe koje se koriste poslovnim prostorom.

(3)Ovlaštenik koncesijskog odobrenja ne odgovara za pogoršanje stanja poslovnoga prostora, uređaja i opreme koje je nastalo zbog redovitoga korištenja.


Članak 8.
(1) Ovlaštenik koncesijskog odobrenja nema pravo poslovni prostor ili dio poslovnoga prostora dati u podzakup.

(2) Nakon prestanka ovog Ugovora ovlaštenik koncesijskog odobrenja je dužan predati davatelju koncesijskog odobrenja poslovni prostor u stanju u kojemu ga je primio, te ima pravo odnijeti uređaje i opremu koju je donio poslovni prostor, ako se time ne oštećuje poslovni prostor.


Članak 9.
Davatelj koncesijskog odobrenja utvrđuje, a ovlaštenik koncesijskog odobrenja se obvezuje

1. Ovlaštenik koncesijskog odobrenja obavezuje se obavljati djelatnost pripreme i usluživanja hrane i pića u Posjetiteljskom centru Budinjak svaki vikend tijekom cijele godine te treba kod nadležnog tijela ishoditi dopuštenja – uvjete potrebne za obavljanje djelatnosti bez kojih ne može započeti s radom.
2. Ovlaštenik koncesijskog dužan je prostor ugostiteljskog objekta urediti i opremiti svom potrebnom ugostiteljskom, kao i drugom opremom nužnom za kategorizaciju objekta.
3. Ovlaštenik se obvezuje da će objektom upravljati pažnjom dobrog gospodara, voditi računa o tekućem održavanju objekta, te ishoditi pisanu suglasnost davatelja koncesijskog odobrenja za bilo kakvo uređenje objekta i okoliša, kao i za postavljanje panoa i tabli.
4. Ovlaštenik koncesijskog odobrenja u svojim promidžbenim materijalima (uključujući i web stranicu ovlaštenika), te promidžbenim materijalima vezanim za obavljanje djelatnosti za koju se izdaje koncesijsko odobrenje, dužan je naglasiti da se navedena aktivnost održava na području parka prirode te istaknuti značaj zaštićenog područja u kategoriji parka prirode. 


IV.	NAKNADA
Članak 10.
(1) Za obavljanje djelatnosti iz članka 1. ovog Ugovora ovlaštenik koncesijskog odobrenja se obvezuje davatelju koncesijskog odobrenja platiti naknadu za koncesijsko odobrenje u iznosu od __________ za godinu dana, odnosno ____________ za pet (5) godina bez PDV-a.

(2) Naknadu za koncesijsko odobrenje iz prednjeg stavka ovlaštenik koncesijskog odobrenja obvezuje se platiti na račun broj: HR 0323900011198003846, Hrvatska poštanska banka d.d. , i to prema izdanim računima od strane davatelja koncesijskog odobrenja i to do 15.-og u mjesecu za tekući mjesec.

(3) Ovlaštenik koncesijskog odobrenja uz naknadu iz stavka 1. ovog članka obvezuje se plaćati režijske troškove za električnu energiju, vodu, čišćenje sabirne jame. Trošak usluge telekomunikacije u fiksnoj mreži snosit će davatelj koncesijskog odobrenja do iznosa od 50,00 eura. Svaka razlika iznad tog iznosa zaračunat će se u računu Ovlašteniku uz mjesečnu naknadu za koncesijsko odobrenje.

 (4) Davatelj koncesijskog odobrenja osigurat će potrošni materijal u količinama: papirnati ručnici 1/6 kom i toaletni papir 1/12kom na mjesečnoj bazi. Isto tako osigurat će sredstava za čišćenje sanitarnih površina 1/5l tromjesečno.   


V.JAMSTVA

Članak 11.
Pri potpisu ovog ugovora, odnosno najkasnije u roku od 8 dana, ovlaštenik koncesijskog odobrenja obvezuje se uručiti davatelju koncesijskog odobrenja jamstvo za uredno ispunjenje ugovora na iznos od 10% ukupne vrijednosti ponude za pet (5) godina.


 V.	              					PRESTANAK UGOVORA
Članak 12.

(1) Ugovor o koncesijskom odobrenju prestaje važiti:
· Ako ovlaštenik koncesijskog odobrenja ne dostavi jamstvo za uredno izvršenje ugovora sukladno članku 11. ovog Ugovora;
· istekom vremena na koje je koncesijsko odobrenje dodijeljeno;
· prestankom pravne osobe ovlaštenika koncesijskog odobrenja ako se prava i obveze iz ugovora ne prenesu na pravnog slijednika,
· ako nadležno tijelo utvrdi da ovlaštenik koncesijskog odobrenja ne provodi mjere zaštite prirode koje je utvrdilo nadležno tijelo, ili postupa suprotno tim uvjetima;
· ako je ovlašteniku koncesijskog odobrenja pravomoćnom odlukom suda ili upravnoga tijela zabranjeno obavljanje djelatnosti,
· sporazumom ugovornih strana.

(2) U slučajevima iz stavka 1. ovog članka Ugovor prestaje važiti odmah po nastupu opisanih okolnosti bez štetnih posljedica za bilo koju ugovornu stranu, uz obvezu da se bez odgode o vlastitom trošku oslobodi prostor od svih stvari i osoba, a najkasnije u roku 30 dana od pisanog poziva davatelja koncesijskog ovlaštenja da to učini.

(3) U slučaju neispunjenja obaveze iz stavka 2. ovog članka ovlaštenik koncesijskog odobrenja se obvezuje za svaki dan zakašnjenja platiti kaznu u iznosu od 50,00 eura (slovima: pedeset eura ) dnevno.





VI.	JEDNOSTRANI RASKID UGOVORA


Članak 13.
(1) Ugovor o koncesijskom odobrenju može se jednostrano raskinuti prije isteka vremena na koji je zaključen:
· ako ovlaštenik koncesijskog odobrenja uredno ne plaća naknadu za koncesijsko odobrenje sukladno članku
10. ovog Ugovor,
· ako ovlaštenik koncesijskog odobrenja ne pruža usluge prema standardima kvalitete za odnosno usluge kako su utvrđeni ugovorom, posebnim zakonom i drugim propisima,,
· ako ovlaštenik koncesijskog odobrenja ne provodi propisane mjere i radnje nužne radi zaštite prirode
· ako ovlaštenik koncesijskog odobrenja svojom krivnjom ne započne s provedbom ugovora ili njegovog dijela u ugovorenom roku,
· ako ovlaštenik koncesijskog odobrenja obavlja i druge radnje u suprotnosti s ugovorom ili propušta obaviti dužne radnje utvrđene ovim ugovorom,
· ako ovlaštenik koncesijskog odobrenja prenese na treću osobu svoja prava iz ovog ugovora.

(2) Prije jednostranog raskida ugovora davatelj koncesijskog odobrenja mora prethodno pisanim putem upozoriti ovlaštenika koncesijskog odobrenja o takvoj svojoj namjeri, te odrediti mu primjereni rok za otklanjanje razloga za raskid ugovora i za izjašnjavanje o tim razlozima.

(3) Ako ovlaštenik koncesijskog odobrenja ne otkloni razloge za raskid ugovora u roku iz stavka 2. ovoga članka, davatelj koncesijskog odobrenja raskinut će ugovor.

(4) Zbog neispunjenja obveza davatelja koncesijskog odobrenja iz ovog ugovora, ovlaštenik koncesijskog odobrenja može jednostavno raskinuti ovaj Ugovor.

(5) Davatelj koncesijskog odobrenja ukida odluku o davanju koncesijskog odobrenja i odlukom raskida ovaj ugovor.
VII.NADZOR
Članak 14.
Ugovorne strane utvrđuju da Služba čuvara prirode davatelja koncesijskog odobrenja vrši kontrolu i nadzor nad provođenjem ovog Ugovora, te da će ista služba zabraniti sve djelatnosti koje nisu u skladu s ovim Ugovorom i pozitivnim zakonskim propisima.

VIII.	PRIJELAZNE I ZAVRŠNE ODREDBE

Članak. 15.

(1) Sva međusobna sporna i dvojbena pitanja koja bi mogla nastati iz tumačenja ovog Ugovora ili njegove primjene, ugovorne strane će prvenstveno riješiti na sporazuman i dogovoran način.

(2) U slučaju da ugovorne strane ne uspiju na način opisan u prethodnom stavku ovog članka riješiti međusobna sporna i dvojbena pitanja, ugovaraju nadležnost stvarno nadležnog suda u Zagrebu.


Članak 16.

Ugovorne strane suglasno utvrđuju da su upoznate s pravima i obvezama koje za njih proizlaze iz ovog Ugovora, te ga u znak prihvaćanja istih potpisuju. 
Ugovor stupa na snagu danom kada je potpisan od obje ugovorne strane.


Članak 16.
Ovaj ugovor je sastavljen u četiri (4) istovjetna primjeraka, od kojih davatelj koncesijskog odobrenja zadržava dva (2) primjerka, a ovlaštenik koncesijskog odobrenja dva (2) primjerka.

KLASA:
URBROJ:
Samobor,	2026.g.



ZA OVLAŠTENIKA		ZA DAVATELJA
KONCESIJSKOG ODOBRENJA	KONCESIJSKOG ODOBRENJA:




__________________________		________________________

		Kristijan Brkić, prof.

